Wan miktam* blong Deved.16 O God, yu protektem mi, from we mi mi stap kam long yu blong haed.+2 Mi mi talem long Jehova se: “Yu yu Jehova, yu yu Stamba blong ol gudfala samting blong mi.3 Mo ol tabu man long wol,Hemia ol haeman, oli mekem mi mi glad tumas.”+4 Olgeta we oli stap ron biaen long ol narafala god, oli mekem olgeta nomo oli harem nogud moa.+Bambae mi neva kafsaedem blad we i olsem ol dring ofring i go long olgeta,Mo lips blong mi bambae i neva talem nem blong olgeta.+5 Jehova i olsem evri samting we mi gat, i olsem samting we oli makemaot se i blong mi,+ mo i olsem kap blong mi.+Yu yu stap lukaot gud long ol samting we oli putumgud i stap se i blong mi.6 Oli makemaot finis ol ples we oli gud tumas se i blong mi.Yes, mi mi glad long olting blong mi.+7 Bambae mi presem Jehova we i stap givim advaes long mi.+Long naet tu, ol tingting blong mi we oli haed,* oli stap stretem mi.+8 Jehova i stap oltaem long tingting blong mi.+From we hem i stap long raethan blong mi, bambae mi no save seksek.*+9 Taswe, hat blong mi i glad tumas, ful bodi blong mi* i harem gud.Mo mi stap long ples we i* sefgud.10 From bambae yu no livim mi mi* stap long Gref.*+Bambae yu no letem bodi blong man we i holemstrong long yu, i luk hol.*+11 Yu yu mekem mi mi save rod blong laef.+Long fored blong yu,* i gat bigfala glad,+Glad* i stap oltaem long raethan blong yu.
tpi_Latn